Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Švédsko, Štokholm 	
Organizátor:	Európska agentúra pre špeciálne a inkluzívne vzdelávanie 	
Termín:	20. 05. – 24.05. 2019	
Účel:	Pracovné rokovanie členov zboru reprezentantov a národných koordinátorov členských krajín Európskej agentúry pre špeciálne a inkluzívne vzdelávanie	
Rokovací jazyk:	Anglický jazyk	
	
Rámcový program
20.05.2019 –  cesta Bratislava – Viedeň – Štokholm 
21.05. – 23.05.2019 – pracovné rokovanie členov zboru reprezentantov a národných koordinátorov členských krajín Európskej agentúry pre špeciálne a inkluzívne vzdelávanie 
24.05.2019 –  cesta Štokholm – Viedeň – Bratislava	
	
Stručný priebeh	
Polročného pracovného rokovania organizovaného Európskou agentúrou pre špeciálne a inkluzívne vzdelávanie (ďalej i ako „Európska agentúra“) sa zúčastnilo vedenie a zástupcovia Európskej agentúry, členovia zboru reprezentantov a národní koordinátori z  členských krajín Európskej agentúry. Slovenská republika bola zastúpená členkou zboru reprezentantov PaedDr. Máriou Tekelovou – Ministerstvo školstva, vedy, výskumu a športu SR, ktorá je v súčasnosti i členkou riadiaceho výboru Európskej agentúry  a národnou koordinátorkou PhDr. Denisou Ďuranovou – Štátny pedagogický ústav. Funkcia národnej koordinátorky je vykonávaná na základe priameho menovania ministrom školstva, vedy, výskumu a športu SR a vyplýva z členstva Slovenskej republiky v Európskej Agentúre na základe uznesenia vlády SR č. 682/2011 v znení uznesenia vlády SR č. 480/2012. Úlohy a činnosti pre Európsku agentúru sú realizované v rámci Plánu hlavných úloh Štátneho pedagogického ústavu na rok 2019 – úloha č. 3.4.9 Medzinárodná spolupráca – Európska agentúra pre špeciálne a inkluzívne vzdelávanie. 
 
Program:
1.	Informácia o hlavnej činnosti v rokoch 2018 a 2019  
-	Úspešné podujatie v Rade Európskej Únie v máji 2018 spoluorganizované s Bulharskom ako predsedníckou krajinou. 
-	Činnosť v rámci programu Európskej komisie na podporu štrukturálnych reforiem.
-	Výstupy projektu Financing Policies for Inclusive Education Systems (FPIES).  
-	Aktivity v tretej fáze projektu Country Policy Review and Analysis (CPRA) a príprava štvrtej fázy projektu. 
-	Činnosti v rámci zabezpečovania dát projektu European Agency Statistics on Inclusive Education. 
-	Činnosti v druhej fáze projektu Supporting Inclusive School Leadership (SISL) a Changing Role of Specialist Provision in Supporting Inclusive Education (CROSP).
-	Štúdia na posúdenie udržateľnosti práce s tromi vzdelávacími komunitami v Poľsku, Taliansku a Škótsku od ukončenia projektu Raising Achievement v roku 2017.
-	Prehľady informácií o krajinách na webovom sídle Európskej agentúry.
-	Aktualizácie právnych predpisov niektorých členských krajín z roku 2019, ktoré budú k dispozícii po zasadnutí.
-	Zapojenie Európskej agentúry do vypracovania časti o inkluzívnom vzdelávaní do monitorovacej správy o globálnom vzdelávaní 2020.
-	Účasť Európskej agentúry na samite o vzdelávaní v Bruseli v septembri 2019, kde jednou z hlavných tém bude inkluzívne vzdelávanie.
-	Podpora využívania nástroja na sebahodnotenie v oblasti vzdelávania v ranom detstve vytvoreného v rámci projektu Európskej agentúry v novom návrhu odporúčania Rady o vysokokvalitnom systéme vzdelávania a starostlivosti v ranom detstve. 
2.	Realizácia projektu Financing Policies for Inclusive Education Systems (FPIES) 
-	Predpokladom projektu je uznanie tvorcami politík v celej Európe, že mechanizmy financovania sú kritickou pákou pri znižovaní rozdielov vo vzdelávaní. Vyžadujú si však podrobnejšie informácie o vplyve mechanizmov financovania na inkluzívne vzdelávanie, ktoré môžu byť využité k usmerneniu tvorbe politík. 
-	Zistenia projektu FPIES spájajú mechanizmy financovania systémov inkluzívneho vzdelávania s dôležitými nástrojmi, ktoré podporujú implementáciu efektívnych politík inkluzívneho vzdelávania. Výstupy zahŕňajú rámec usmerňovania politík, ktorý obsahuje nástroj na sebahodnotenie vyvinutý na podporu tvorcov politík pri úvahách o politikách inkluzívneho vzdelávania a diskusii o nich. 
-	Podrobné informácie a výstupy sú zverejnené na webovom sídle Európskej agentúry: https://www.european-agency.org/projects/financing-policies-inclusive-education-systems
3.	Spolupráca s európskymi inštitúciami 
-	Európska agentúra je jedinou organizáciou uvedenou v odporúčaní Rady z 22. mája 2018 o podpore spoločných hodnôt, inkluzívnom vzdelávaní a európskom rozmere výučby. Je to tiež jediná organizácia uvedená v novom návrhu z mája 2019 Odporúčanie Rady o vysokokvalitných systémoch vzdelávania a starostlivosti v ranom detstve. Obidve obsahujú jasné odporúčania čerpať z odborných znalostí agentúry. V celej Európe je inkluzívne vzdelávanie dôležitou témou a Európska agentúra sa vyzýva, aby sa zúčastňovala na rastúcom počte kľúčových udalostí a prispievala k nim. 
-	Európska agentúra sa zapojila do programu Európskej komisie na podporu štrukturálnych reforiem. Pôsobí ako technický poskytovateľ a jej úlohou je pomáhať krajinám, ktoré požiadali o financovanie, na príprave, návrhu a implementácii reforiem. Pre rok 2018 – 2019 boli vybrané dve aktivity: Cyprus (reforma špeciálneho vzdelávania) a Poľsko (podpora zlepšovania kvality v inkluzívnom vzdelávaní). Pre rok 2019 – 2020 boli vybrané štyri aktivity: Cyprus (dokončenie reformy špeciálneho vzdelávania), Poľsko (podpora zlepšenia kvality v inkluzívnom vzdelávaní), Grécko (podpora inkluzívneho vzdelávania a riešenie výziev v právnych predpisoch) a Česká republika (regionálne rozdiely vo vzdelávaní). Zavedením programu na podporu štrukturálnych reforiem poskytuje Európska komisia finančné prostriedky a podporu pre konkrétne reformy v oblasti vzdelávania. Ďalší termín na podávanie žiadostí je 31. október 2019.
-	Európska agentúra bola pozvaná, aby sa 26. septembra 2019 zúčastnila samitu o vzdelávaní v Bruseli, na ktorom predstaví svoju prácu širokému spektru zainteresovaných strán vrátane ministrov školstva členských štátov.
4.	Informácia k diseminačnej činnosti 
-	Európska agentúra vydala v roku 2018 18 publikácií a vytlačilo sa 2 400 publikácií. Stránky s informáciami o krajine sú naďalej najnavštevovanejšou časťou na webovom sídle Európskej agentúry, po ktorej nasledujú časti  Zdroje a Projekt. Počet návštev novej sekcie údajov a stiahnutí dokumentov sa oproti roku 2017 takmer zdvojnásobil. 
-	Od roku 2018 sú k dispozícii nové 10-stranové záverečné súhrnné správy ako jeden z výstupov projektov, ktoré sú preložené do jednotlivých jazykov. Niektoré krajiny identifikovali problémy s kvalitou prekladov. Navrhlo sa, že je potrebný väčší časový priestor  na odskúšanie nedávno vyvinutých postupov s flexibilnými otvorenými zdrojovými súbormi. 
5.	Rôzne
-	Výmena skúseností k témam, ktoré boli identifikované zástupcami krajín.
-	Diskusia národných koordinátorov a výmena skúseností.  
-	Návšteva magistrátu Täby. 

Odporúčania a závery	
Úlohy za Slovenskú republiku sa plnia priebežne v súlade s harmonogramom a požiadavkami Európskej agentúry. Odporúčame naďalej plniť úlohy vyplývajúce z členstva Slovenskej republiky v Európskej Agentúre pre špeciálne a inkluzívne vzdelávanie na základe uznesenia vlády SR č. 682/2011 v znení uznesenia vlády SR č. 480/2012 a podľa jej štatútu: https://www.european-agency.org/sites/default/files/about-us/articles/Articles-of-Association-2016w.pdf. 
Slovenská republika bude na jeseň 2020 hostiteľskou krajinou polročného pracovného rokovania členov zboru reprezentantov a národných koordinátorov Európskej agentúry. Odporúčame začať na príprave predmetného rokovania v spolupráci s Európskou agentúrou a MŠVVaŠ SR v súlade s požiadavkami medzinárodnej inštitúcie. 
Ďalšie polročné pracovné rokovanie sa uskutoční v mesiaci november 2019 v Budapešti, Maďarsko. 	
Očakávaný prínos	
Zastúpením v Európskej agentúre pre špeciálne a inkluzívne vzdelávanie má Slovenská republika možnosť aktívne sa spolupodieľať na tvorbe a implementácii projektov v oblasti špeciálneho a inkluzívneho vzdelávania na medzinárodnej úrovni, spolupodieľať sa na činnosti organizácie európskeho charakteru a diseminovať relevantné výstupy na národnej úrovni. 	
Prehľad prinesenej dokumentácie a miesto jej uloženia	
Informácie o projektoch Európskej agentúry a ich výstupy, ako i ďalšie materiály, sú priebežne publikované na webovom sídle Európskej agentúry: 
https://www.european-agency.org/ 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová	
Dátum: 	
Správu schválil: prof. PhDr. Ľudovít Hajduk, PhD., riaditeľ ŠPÚ